
PRIMĂRIA ORAȘULUI NEGRU VODĂ
Oraș Negru Vodă, Șos.Mangaliei, nr.13, jud.Constanța
Tel/Fax:0241-780195 / 0241-780948 e-mail : primarianegruvoda@yahoo.com
Anexă la HCL nr. ______/____


REGULAMENT
de organizare și funcționare a patinoarului ecologic amplasat în orașul Negru Vodă, județul Constanța

CAP. I  DISPOZIȚII GENERALE

Art. 1. (1) Prezentul regulament are ca scop stabilirea regulilor de utilizare și comportament în incinta patinoarului ecologic, în vederea asigurării siguranței, confortului și bunei desfășurări a activităților de agrement pe gheață.
(2) Patinoarul ecologic din orașul Negru Vodă, amplasat pe str. Zorelelor nr. 22 B este o bază de sport și agrement și poate fi utilizat de orice persoană, cu condiția respectǎrii prevederilor prezentului regulament.
(3) Desfășurarea activităților specifice pe patinoarul ecologic sunt coordonate și gestionate de U.A.T. Oraș Negru Vodă – în calitate de administrator – prin responsabilul desemnat numit de dispoziția primarului. 
(4) Patinoarul ecologic va funcționa pe perioada toată perioada anului. 

CAP. II  PROGRAMUL DE FUNCȚIONARE A PATINOARULUI ȘI TARIFE
	
Art. 2. În perioada de funcționare a patinoarului ecologic precizată la alin. (4) al art. 1 din prezentul regulament, patinoarul va fi utilizat în serii de 30 de minute, cu pauze de 30 de minute între două serii, necesare întreținerii patinoarului, în vederea asigurării unei suprafețe de gheață de calitate pentru desfășurarea în bune condiții a activităților sportive și recreative.  
Art. 3. (1) Programul de funcționare a patinoarului ecologic este urmǎtorul:
1. Luni – Joi: 
2. Vineri – Duminică: 
 (2) Seriile vor funcționa dupǎ urmǎtorul program:

	Luni – Vineri

	Seria 1 – Ora X  până la ora Y

	Seria 2 – Ora X  până la ora Y

	Pauza 30 min 

	Seria 3 - Ora X  până la ora Y

	Seria 4 – Ora X  până la ora Y

	Pauză 30 min



	Sâmbătă – Duminică

	Seria 1 – Ora X  până la ora Y

	Seria 2 – Ora X  până la ora Y

	Pauza 30 min 

	Seria 3 - Ora X  până la ora Y

	Seria 4 – Ora X  până la ora Y

	Pauză 30 min



Art. 4. Programul poate fi modificat în funcție de condițiile meteorologice, lucrările de întreținere sau evenimente speciale.
Art. 5. Accesul publicului pe patinoar este permis gratuit.

CAP.III REGULI DE FOLOSIRE A PATINOARULUI ECOLOGIC

Art. 6. Patinajul se face pe risc propriu, cu respectarea obligațiilor stabilite.
Art. 7. Pe gheață se poate intra numai cu patine corespunzătoare, proprii sau închiriate de la punctul de închiriere.
Art. 8. Intrarea pe patinoar se face doar prin locurile special amenajate
Art. 9. Ȋnchirierea patinelor se face doar pe baza urmǎtoarelor acte: carte de identitate, permis de conducere auto sau pașaport. Pentru persoanele care nu au ȋmplinit vârsta de 14 ani, ȋnchirierea patinelor se face pe baza carnetului de elev/adeverinței școlare vizat/ǎ pe anul ȋn curs.
Art. 10. Patinatorilor le este interzisă urcarea pe mantinelă, spargerea gheții în mod intenționat sau deteriorarea bannerelor publicitare.
Art. 11. Se recomadă purtarea echipamentului de protecție în special pentru copii.
Art. 12. Patinatorilor, însoțitorilor și privitorilor le este interzis:
a) Să se sprijine sau să depoziteze obiecte pe mantinelă; 				
b)Să aglomereze căile de deplasare ale patinatorilor spre și dinspre patinoar;           
c) Să fumeze în afara locurilor special amenajate; 					
d) Să arunce cu bulgări sau alte obiecte în patinatori; 				
e) Să folosească un limbaj obscen; 							
f) Să arunce gunoaie în alte locuri decât cele amenajate în acest scop; 		
g) Să folosească alimente sau băuturi pe suprafața destinată patinajului; 	 
h) Să pătrundă în incintă în stare de ebrietate;  					 
j) Să pătrundă în incintă cu animale de companie; 					
k) Să distragă atenția patinatorilor, deoarece aceștia pot deveni victime ale accidentărilor; 	 
l) Să pătrundă pe suprafața de patinat fără echipament adecvat.
Art. 13. Capacitatea maximǎ pentru patinat este de 150 persoane/serie.

CAP. IV. OBLIGAȚIILE ADMINISTRAȚIEI PATINOARULUI

Art. 14. Sǎ asigure ȋntreținerea patinoarului, o suprafațǎ a gheții de calitate, pentru desfǎșurarea ȋn bune condiții a activitǎții;
Art. 15. Sǎ afișeze la loc vizibil programul de funcționare, regulamentul de funcționare.
Art. 16. Sǎ asigure personal pentru supravegherea activitǎților desfǎșurate pe patinoar.
Art. 17. Administratorul nu își asumă responsabilitatea pentru eventualele accidentări cauzate de echipament necorespunzător sau de nerespectarea regulilor de utilizare.
Art. 18. Administratorul nu răspunde pentru bunurile personale lăsate nesupravegheate în incinta patinoarului.

CAP. V. OBLIGAȚIILLE UTILIZATORILOR PATINOARULUI 

Art. 19. Sǎ respecte cu strictețe anunțurile și indicațiile personalului care asigurǎ funcționarea patinoarului ȋn scopul asigurǎrii unei desfǎșurǎri ireproșabile a activitǎții de patinaj și asigurǎrii siguranței celorlalți patinatori.
Art. 20. Să returneze patinele închiriate în stare bună, la sfârșitul seriei.
Art. 21. Să nu introducă în incinta patinoarului băuturi alcoolice, substanțe interzise, arme sau alte obiecte care pot afecta siguranța celorlalți utilizatori.
Art. 22. Să nu pătrundă în incintă în stare de ebrietate sau dacă au consumat substanțe care le pot afecta echilibrul și luciditatea.
Art. 23.  Să nu fumeze decât în spațiile destinate acestui scop.
Art. 24.  Să nu iasă cu patinele închiriate în afara spațiului destinat patinajului.
Art. 25. Să nu arunce pe gheață gunoaie sau resturi menajere.
Art. 26. Să manifeste disciplină, seriozitate, echipament corespunzător şi patinaj responsabil.
Art. 27. Să nu accidenteze alte persoane pe patinoar.
Art. 28. Să nu folosească mișcări care ar putea pune în pericol siguranța altor patinatori.
Art. 29. Să elibereze suprafața destinată patinajului, imediat ce seria de o jumătate de oră (30 de minute) s-a încheiat.

CAP. VI. DISPOZIȚII FINALE 

Art. 30.  Nerespectarea prezentului regulament duce la evacuarea persoanei implicate atât de pe gheață, cât și din incinta patinoarului.
Art. 31. Patinajul se face pe cont propriu. Administrația patinoarului nu răspunde de eventualele accidentări ale patinatorilor sau de orice prejudiciu material sau moral suferit în timpul activității de patinaj.
Art. 32. Administrația patinoarului nu răspunde de obiectele personale pierdute.

